|  |  |
| --- | --- |
|  |  |
|  |
|  |
|  |
|   |
|  |

1. Laki puolustusvoimista (11.5.2007/551) 14 §
2. Laki puolustusvoimista (11.5.2007/551) 15 a - f §
3. KARPR asiak HQ632/7.7.2020, Miehittämättömien ilma-alusten vastainen toiminta Karjalan prikaatissa

|  |
| --- |
| HALLINNOLLINEN PÄÄTÖS KIINTEISTÖJEN TILAPÄINEN KÄYTTÄMINEN PUOLUSTUSVOIMIEN SOTILAALLISEEN HARJOITUSTOIMINTAAN SEKÄ MIEHITTÄMÄTTÖMIEN ILMA-ALUSTEN KULKUUN PUUTTUMISEKSI "ETELÄ-KARJALA 1/24" -HARJOITUKSESSA 4.-8.3.2024 |

# KIINTEISTÖJEN TILAPÄINEN KÄYTTÄMINEN

Puolustusvoimilla on oikeus tilapäisesti käyttää muita kuin pysyvässä käytössään olevia kiinteistöjä, jos se on sotilaallisen harjoitustoiminnan kannalta välttämätöntä. Puolustusvoimat ei kuitenkaan saa aiheuttaa tarpeetonta haittaa tai vahinkoa omaisuudelle.

Karjalan prikaatin johtama ”ETELÄ-KARJALA 1/24” -harjoitus ulottuu päätöksen liitteestä 1 ilmi tuleville kiinteistöille. Harjoitus toteutetaan 4.–8.3.2024 välisenä aikana.

Puolustusvoimilla ei ole kuitenkaan oikeutta käyttää rakennuksia, niihin liittyviä piha- ja puutarha-alueita, korjaamattomia viljelysmaita eikä maa- ja metsätaloudellisia koekenttiä.

Kiinteistön käyttämisestä aiheutuneesta vahingosta suoritetaan kiinteistön omistajalle tai haltijalle käyvän hinnan mukainen korvaus. Vahingon ilmetessä pyydetään ottamaan yhteyttä Karjalan prikaatin vaurioupseeriin kapteeni Teemu Suohon (teemu.suo@mil.fi / 0299 432 417) vahingon laadun ja määrän toteamiseksi.

Kyseinen harjoitus ei ole toteutettavissa sen laadun perusteella pelkästään puolustusvoimien pysyvässä käytössä olevilla alueilla. Etelä-Karjalan alueen paikallispuolustuksen harjoittelu tarvittavassa laajuudessa edellyttää toiminnan laajentamista myös puolustusvoimien käytössä olevien alueiden ulkopuolelle. Edellä mainittujen perusteluiden nojalla puolustusvoimilla on välttämätön tarve käyttää tilapäisesti sotilaalliseen harjoitustoimintaan muita kuin pysyvässä käytössä olevia kiinteistöjä.

# MIEHITTÄMÄTTÖMIEN ILMA-ALUSTEN TILAPÄINEN HALTUUNOTTAMINEN, KÄYTÖN ESTÄMINEN JA KULKUUN PUUTTUMINEN

Viitteen kaksi mukaisesti, Puolustusvoimilla on oikeus ottaa ilmailulain (864/2014) 2§:n 21 kohdassa tarkoitettu miehittämätön ilma-alus teknistä laitetta tai voimakeinoa käyttäen tilapäisesti haltuunsa, estää sen käyttö tai muutoin puutua sen kulkuun, jos se saapuu oikeudetta ensimmäisen viitteen tarkoituksessa tämän käskyn liitteen 1 mukaiselle ilma-alusten lentokieltoalueelle. Päätöksellä suojataan puolustusvoimien toimintaa ja ehkäistään vaaraa ilma-alusten yhteentörmäyksen estämiseksi. Harjoituksesta tehdään tarvittavat ilmoitukset ja hakemukset tahattoman vaaran tai aluerikkomuksen ehkäisemiseksi.

Karjalan prikaatin johtamassa "ETELÄ-KARJALA 1/24" -harjoituksessa miehittämättömien ilma-alusten kulkuun puuttuminen toteutetaan liitteen 4 mukaisesti. Harjoituksessa valmistaudutaan käyttämään menetelmiä, joista voi olla oheisvaikutuksia alueen sähköiselle viestinnälle. Toiminnassa huomioidaan liitteen 5 riskiarvio. Karjalan prikaatin operatiivinen osasto laatii tarvittaessa ilmoituksen Liikenne- ja viestintävirastolle.

Ilmatilankoordinointiin liittyvät kyselyt voi osoittaa harjoituksen ilmatilakoordinaattori yliluutnantti Pasi Lankiselle (pasi.lankinen@mil.fi / 0299 431 236).

# YHTEYSTIEDOT JA TIEDOKSIANTO

Asiaa Karjalan prikaatissa hoitaa kapteeni Antti Vennelä (antti.vennela@mil.fi / 0299 432 724).

Päätös on nähtävillä Karjalan prikaatin asiointitiloissa virka-aikana osoitteessa Varuskuntatie 230, 46141 Vekaranjärvi. Päätöstä pidetään nähtävillä 30 päivän ajan tiedoksisaamisesta, jonka katsotaan tapahtuneen seitsemäntenä päivänä yleistiedoksiannon julkaisemisesta viranomaisen verkkosivulla. Yleistiedoksiannon julkaisusta vastaa Karjalan prikaatin esikunnan operatiivisen osaston valmiussektori.

Tähän päätökseen ei saa hakea muutosta valittamalla. Tähän päätökseen tyytymätön voi vaatia kirjallisesti oikaisua. Oikaisuvaatimusohjeet ovat liitteessä 2.

Liitteenä 3 on hallintolain (6.6.2003/434) mukainen yleistiedoksianto verkkosivulla julkaisemista varten ja median käyttöön.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| Allekirjoitan |
| Prikaatin komentaja |  |
| Prikaatikenraali | Jyri Raitasalo |
|  |
|  |
| Varmennan |
| Apulaiskomentaja |  |
| Everstiluutnantti | Ari Määttä |
|  |

 |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET |       |

|  |  |
| --- | --- |
| JAKELU | Kouvolan pääpoliisiasema, Poliisi Kaakkois-Suomen poliisilaitosMAASKVPOP1 KARPR, Karjalan prikaati EsikuntaKARPR komendantin toimisto virkapostin käyttäjätKARPR JOHTOKARPR E opos postin käsittelijätKARPR E hos postin käsittelijätKARPR E koulos postin käsittelijätLauri Setälä, Maasotakoulu EsikuntaTeemu Suo, Karjalan prikaati EsikuntaPäivi Visuri, Karjalan prikaati EsikuntaPasi Lankinen, Karjalan prikaati Kymen jääkäripataljoona |

|  |  |
| --- | --- |
| TIEDOKSI | Tilannekeskus, Poliisi Kaakkois-Suomen poliisilaitos |